**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 23225**

**Λιβαδειά 23/11/2020**

**ΑΠΟΣΠΑΣΜΑ**

Από το πρακτικό της αριθμ.2020-20ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **183**

**ΘΕΜΑ: Απαλλαγή, μείωση των Δημοτικών Τελών για το οικον. Έτος 2021 σε ευπαθείς ομάδες του άρθρου 13 του Ν.4368/2016 .**

Στη Λιβαδειά σήμερα την 18η Νοεμβρίου 2020, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» **ε)** Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».** και ύστερα από την από  **22640/12-11-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 22 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλος Ευάγγελος |
|  | Μητάς Αλέξανδρος | 2 | Φορτώσης  Αθανάσιος |
|  | Τσεσμετζής Εμμανουήλ | 3 | Παπαϊωάννου Λουκάς |
|  | Δήμου Ιωάννης | 4 | Αρκουμάνης Πέτρος |
|  | Αποστόλου Ιωάννης | 5 | Γερονικολού Λαμπρινή |
|  | Σάκκος Μάριος | 6 | Μπαρμπέρης Νικόλαος |
|  | Νταντούμη Ιωάννα | 7 | Αλεξίου Λουκάς |
|  | Καράβα Χρυσοβαλάντου Βασιλική (Βάλια) | 8 | Πλιακοστάμος Κων/νος |
|  | Μερτζάνης Κων/νος | 9 | Χέβα Αθανασία(Νάνσυ) |
|  | Γιαννακόπουλος Βρασίδας |  | Σπυρόπουλος Δημοσθένης |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Γαλανός Κων/νος |  | Δεν παρέστησαν αν |
|  | Τόλιας Δημήτριος |  | και κλήθηκαν νόμιμα |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Κοτσικώνας Επαμεινώνδας |  |  |
|  | Μπράλιος Νικόλαος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |

23 Τουμαράς Βασίλειος (προσήλθε στο 5ο ΘΗΔ)

24 Κατής Χαράλαμπος (προσήλθε στο 5ο ΘΗΔ)

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Το 9Ο θέμα της ημερήσιας διάταξης, , της υπ αριθμ.  **22640/12-11-2020** πρόσκλησης (10ο στον Πίνακα Θεμάτων Συνεδρίασης ), τίθεται προς συζήτηση ύστερα από το υπ αριθμ 22352/10-11-2020 έγγραφο της Δ/νσης Κοινωνικής Προστασίας Παιδείας και Δια Βίου Μάθησης του Δήμου στο οποίο αναφέρονται :

*Σύμφωνα με το άρθρο 202 παρ. 3 του Ν.3463/ 2006 (ΚΔΚ )* ***όπως αντικαταστάθηκε από το άρθρο 13 του Ν.4368/2016*** *με απόφαση του Δημοτικού Συμβουλίου , που λαμβάνεται με απόλυτη πλειοψηφία του αριθμού των μελών του , είναι δυνατή η μείωση δημοτικών φόρων ή τελών ή η απαλλαγή από αυτούς , για τους απόρους , τα άτομα με αναπηρίες τους πολύτεκνους,τους τρίτεκνους , τις μονογονεικές οικογένειες και τους μακροχρόνια άνεργους,όπως η ιδιότητά τους οριοθετείται αντίστοιχα από τη κείμενη νομοθεσία καθώς και τους δικαιούχους του πρώτου κεφαλαίου του Ν.4320/2015(Α' 29), όπως αυτοί ορίζονται με τις υπουργικές αποφάσεις του άρθρου 5 του ίδιου νόμου.*

*Η Υπηρεσία μας με πρόσκληση εκδήλωσης ενδιαφέροντος απευθύνθηκε στις ανωτέρω ευπαθείς ομάδες του Δήμου μας προκειμένου να γίνει η καταγραφή τους από τις κοινωνικές υπηρεσίες του Δήμου .*

***Οι προϋποθέσεις και τα δικαιολογητικά όπως αποτυπώθηκαν στην πρόσκληση είναι τα παρακάτω:***

**Πίνακας 1 (Εισοδηματικά κριτήρια ανά περίπτωση)**

|  |
| --- |
| * Σε 2400 € ετησίως για ένα άτομο. |
| * Σε 3600€ για ένα ζευγάρι. |
| * Σε 4200 € για νοικοκυριά με δύο ενήλικες και ένα εξαρτώμενο ανήλικο τέκνο |
| * Σε 4800 € για νοικοκυριά με δυο ενήλικες και δυο εξαρτώμενα ανήλικα τέκνα |
| * Σε 4800€ για νοικοκυριά με δύο ενήλικες και ένα εξαρτώμενο ενήλικο τέκνο |
| * Σε 5400€ για νοικοκυριά με δύο ενήλικες και ένα ανήλικο και ένα εξαρτώμενο ενήλικο τέκνο |
| * Σε 6000 € για νοικοκυριά με δυο ενήλικες και δυο εξαρτώμενα ενήλικα τέκνα |
| * Σε 5400€ για νοικοκυριά με δυο ενήλικες και τρία ανήλικα τέκνα |
| * Σε 6000€ για νοικοκυριά με δυο ενήλικες και δύο ανήλικα και ένα εξαρτώμενο ενήλικο τέκνο |
| * Σε 3600 € για νοικοκυριά μονογονεϊκών οικογενειών με ένα εξαρτώμενο ανήλικο τέκνο |
| * Σε 4200 € για νοικοκυριά μονογονεϊκών οικογενειών με δυο εξαρτώμενα ανήλικα τέκνα |
| * Σε 3600 € για νοικοκυριά μονογονεϊκών οικογενειών με ένα εξαρτώμενο ενήλικο τέκνο |
| * Σε 6000 € για νοικοκυριά μονογονεϊκών οικογενειών με δυο εξαρτώμενα ενήλικα τέκνα |

*Τα δικαιολογητικά που απαιτούνταν να καταθέσουν οι δικαιούχοι ήταν τα ακόλουθα:*

*1) Αίτηση του κατοίκου-δικαιούχου (παρέχεται από την υπηρεσία), όπου θα αναφέρονται όλα τα απαιτούμενα δικαιολογητικά που θα πρέπει να έχει συνημμένα.*

*2) Πιστοποιητικό Οικογενειακής κατάστασης*

*3) Πρόσφατος λογαριασμός της ΔΕΗ στο όνομα του αιτούντος ή μέλους της οικογενείας του. Εάν αυτή δεν υπάρχει είναι απαραίτητο να γίνει μεταβολή στη ΔΕΗ.*

*4) Εκκαθαριστικό εφορίας καθώς και το Ε1 και Ε9 και ΕΝΦΙΑ φ. ε. 2019 όλων των μελών της οικογενείας (Τα προστατευόμενα μέλη του αιτούντος, θα πρέπει να αποδεικνύεται από τη Φορολογική δήλωση, ότι αυτά συνοικούν μαζί του και τον βαρύνουν οικονομικά).*

*5) Φωτοαντίγραφο ταυτότητας αιτούντα*

*6) Συμβόλαιο κυριότητας της κατοικίας στο όνομα του αιτούντος ή μέλους της οικογένειάς του. Εάν αυτή είναι δωρεάν παραχώρηση, να προσκομίζονται σχετικά αποδεικτικά στοιχεία (π.χ. Ε2 της φορολογικής δήλωσης του ιδιοκτήτη του περασμένου έτους). Τέλος αν αυτή είναι μισθωμένη, θεωρημένο(και σε ισχύ) από την αρμόδια Δ.Ο.Υ. συμβόλαιο στο όνομα αιτούντος ή μέλους της οικογένειάς του.*

*7) Υπεύθυνη δήλωση του αιτούντος ότι η όποια αλλαγή προκύψει θα γνωστοποιηθεί άμεσα στο Δήμο μας (π.χ. απώλεια ιδιότητας, μετακόμιση, αλλαγή χρήσης ακινήτου κλπ).*

*8) Κάρτα ανεργίας σε ισχύ ( όλων των μελών της οικογένειας), καθώς και αντίστοιχες βεβαιώσεις του χρόνου ανεργίας.( εφόσον υπάρχει)*

*Επισημαίνουμε ότι προστατευόμενα θεωρούνται τα*  ***ανήλικα τέκνα ή εφόσον σπουδάζουν σε αναγνωρισμένες τριτοβάθμιες σχολές Πανεπιστημιακής και Τεχνολογικής εκπαίδευσης και αναγνωρισμένα εκπαιδευτικά ιδρύματα της ημεδαπής ή αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το 24ο έτος της ηλικίας τους και δεν υποβάλλουν μόνα τους φορολογική δήλωση.***

***ΤΡΙΤΕΚΝΟΙ ΚΑΙ ΠΟΛΥΤΕΚΝΟΙ***

***Προϋποθέσεις δικαιούχων :***

**Πίνακας 2**

|  |
| --- |
| 1. **Oικογένειες με τρία παιδιά (ανήλικα - προστατευόμενα μέλη), όπως και αυτές που εξομοιώνονται με τους πολύτεκνους, σύμφωνα με το Ν.3454/2006(ΦΕΚ 75/α/7-4-2006), με ετήσιο δηλωθέν οικογενειακό εισόδημα έως 7500€ .** |
| 1. **Οικογένειες με τέσσερα παιδιά (ανήλικα - προστατευόμενα μέλη) με ετήσιο δηλωθέν οικογενειακό εισόδημα έως 9000 €. Το ποσό προσαυξάνεται αθροιστικά κατά 1200€ για κάθε επιπλέον τέκνο.** |

***Τα δικαιολογητικά που απαιτούνταν να καταθέσουν οι δικαιούχοι ήταν τα προαναφερόμενα και επιπλέον :***

1. ***Πιστοποιητικό της Ανώτατης Συνομοσπονδίας Πολυτέκνων Ελλάδος (ΑΣΠΕ) σε ισχύ, για την απόδειξη της ιδιότητας του πολυτέκνου***

***ΑΜΕΑ***

***Προϋποθέσεις δικαιούχων :***

* ***Άτομα με ποσοστό αναπηρίας μεγαλύτερο ή ίσο με 67% και ετήσιο οικογενειακό εισόδημα όπως αντίστοιχα αναφέρονται στους Πίνακες 1 και 2 προσαυξανόμενο κατά 3000€.***

***Τα δικαιολογητικά που απαιτούνταν να καταθέσουν οι δικαιούχοι ήταν τα προαναφερόμενα και επιπλέον :***

* ***Πιστοποιητικό ΚΕΠΑ***

***Απαραίτητη προϋπόθεση*** *είναι τα άτομα με αναπηρία να μην νοσηλεύονται σε ιδρύματα και να διαμένουν στην οικία που* ***η παροχή της αναφέρεται στην αίτηση.***

***Διευκρινήσεις:***

***1. ΠΟΛΥΤΕΚΝΟΙ – ΤΕΚΝΑ ΠΟΛΥΤΕΚΝΗΣ ΟΙΚΟΓΕΝΕΙΑΣ***  *Από την ισχύ του νόμου 3454/2006, για να χαρακτηρισθεί κάποιος ως Πολύτεκνος, πρέπει να έχει τις προϋποθέσεις της παρ. 1 του άρθρου 6 του Ν. 3454/2006 (το οποίο άρθρο 1 αντικατέστησε το άρθρο 1 του Ν. 1910/1944) και η οποία ορίζει τα εξής:*

***«Πολύτεκνοι υπό την έννοια του παρόντος νόμου είναι οι γονείς οι έχοντες τη γονική μέριμνα και επιμέλεια τεσσάρων τουλάχιστον τέκνων από έναν ή περισσοτέρους γάμους ή νομιμοποιηθέντων ή νομίμως αναγνωρισθέντων ή υιοθετημένων, τα οποία είναι άγαμα και δεν έχουν συμπληρώσει το εικοστό τρίτο (23ο) έτος της ηλικίας τους ή σπουδάζουν σε αναγνωρισμένες τριτοβάθμιες σχολές πανεπιστημιακής και τεχνολογικής εκπαίδευσης και αναγνωρισμένα εκπαιδευτικά ιδρύματα της ημεδαπής ή αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το εικοστό πέμπτο (25ο) έτος της ηλικίας τους.***

***Στα τέκνα αυτά συνυπολογίζονται και αυτά με οποιαδήποτε αναπηρία σε ποσοστό εξήντα επτά τοις εκατό (67%) και άνω ισοβίως, ανεξαρτήτως ηλικίας και οικογενειακής κατάστασης».***

***Περαιτέρω με την παρ. 2 του ίδιου άρθρου χαρακτηρίζεται με τις ίδιες παραπάνω προϋποθέσεις ως πολύτεκνος και «ο γονέας χωρίς σύζυγο, ο οποίος έχει τη γονική μέριμνα και επιμέλεια των τέκνων του και είναι μόνος υπόχρεος προς διατροφή αυτών … εφ’ όσον έχει τρία τέκνα…»***

***Ακολούθως δε, με την παρ. 3 του ίδιου άρθρου χαρακτηρίζεται ως Πολύτεκνος με τρία τέκνα και με τις ίδιες προϋποθέσεις «αν ο ένας από τους γονείς κατέστη ανάπηρος εξ οιασδήποτε αιτίας ή ανάπηρος πολέμου σε ποσοστό εξήντα επτά τοις εκατό (67%) και άνω ισοβίως».***

*Αυτές είναι οι προϋποθέσεις για να χαρακτηρισθεί κάποιος ως Πολύτεκνος.*

*Από την ώρα που θα χαρακτηρισθούν οι γονείς ή ο γονέας ως Πολύτεκνοι(ος) διατηρούν ισοβίως την πολυτεκνική ιδιότητα, όπως τη διατηρούν και όσοι την είχαν αποκτήσει βάσει των διατάξεων του Ν. 860/1979 και απολαμβάνουν ισοβίως τα δικαιώματα, που απορρέουν από την πολυτεκνική ιδιότητα, τα δε τέκνα τους προστατεύονται και απολαμβάνουν των δικαιωμάτων των τέκνων Πολυτέκνων όσο διαρκεί η πολυτεκνική ιδιότητα έστω και του ενός γονέα****.***

***Πολύτεκνοι επίσης είναι:   
 ν. 860/5.1.1979   
α) Η μητέρα χήρα με τρία (3) τέκνα, εφόσον είναι υπόχρεη για τη διατροφή τους από οποιοδήποτε λόγο.   
β) Ο πατέρας με τρία (3) τέκνα εφόσον κατέστη τελείως ανίκανος για κάθε εργασία, από οποιοδήποτε λόγο και δεν εργάζεται ή είναι ανάπηρος πολέμου με αναπηρία τουλάχιστον 70% και δεν εργάζεται.***

***γ) Ο σύζυγος με τρία (3) τέκνα σε περίπτωση θανάτου της μητρός των τέκνων ή εφόσον αυτή κατέστη τελείως ανίκανη για κάθε εργασία από οποιοδήποτε λόγο.   
δ) Τα ορφανά από πατέρα και μητέρα εφόσον είναι τουλάχιστον τρία (3), αποτελούν ίδια οικογένεια και απολαμβάνουν αυτοδίκαια των ευεργετημάτων των Πολυτέκνων και τέκνων Πολυτέκνων και εφόσον τα θήλεα δεν έχουν ιδίους πόρους ζωής.   
Επισημάνσεις:   
Α. Σε όλες τις ανωτέρω περιπτώσεις (α − δ) πρέπει επιπλέον να είναι:   
i) τα θήλεα άγαμα ή σε διάζευξη ή σε χηρεία και να τα συντηρεί ένας από τους γονείς τους   
ii) τα άρρενα ανήλικα   
iii) σπουδαστές μέχρι περατώσεως των σπουδών τους ή μαθητές τεχνών και επαγγελμάτων   
iv) ανίκανα προς εργασία από οποιοδήποτε λόγο ή ανάπηρα πολέμου, ανεξαρτήτως ηλικίας και στις δύο περιπτώσεις.   
Β. Από 1.1.1983 τόσον τα άρρενα όσο και τα θήλεα πρέπει να είναι ανήλικα (άρθρο 4 παρ. 2 και 116 παρ. 1 του Συντάγματος).   
Γ. Μέχρι 17.2.1983 το όριο ανηλικότητας είναι το 21ο έτος.   
Από 18.2.1983 το όριο ανηλικότητας είναι το 18ο έτος (άρθρο 3 ν. 1329/1983).***

***2.ΤΑ ΑΤΟΜΑ ΜΕ ΑΝΑΠΗΡΙΑ***

* ***Σε περίπτωση ανήλικου ανάπηρου τέκνου αν ο γάμος λυθεί το δικαίωμα ασκείται από τον γονέα που έχει την επιμέλεια του ανάπηρου παιδιού με αμετάκλητη δικαστική απόφαση.***
* *Σε περίπτωση ενήλικου ανάπηρου τέκνου το δικαίωμα ασκείται από τον γονέα που είχε την επιμέλεια όσο ήταν ανήλικο.*
* *Σε περίπτωση που η ενηλικίωση του ανάπηρου τέκνου επήλθε πριν την λύση του γάμου το δικαίωμα το παίρνει αυτός με τον οποίο συνοικεί το τέκνο.*
* *Σε περίπτωση που το ανάπηρο παιδί έχει τεθεί σε δικαστική συμπαράσταση λόγω ψυχικής ή διανοητικής διαταραχής ή λόγω σωματικής αναπηρίας με αμετάκλητη δικαστική απόφαση, το δικαίωμα ασκείται από τον γονέα που έχει ορισθεί δικαστικός συμπαραστάτης.*
* *Για την άσκηση του δικαιώματος από τον αδελφό ή αδελφή πρέπει να έχει οριστεί δικαστικός συμπαραστάτης του ανάπηρου αδελφού ή αδελφής με ποσοστό αναπηρίας από 67% και άνω, με αμετάκλητη δικαστική απόφαση, λόγω ψυχικής ή διανοητικής διαταραχής ή λόγω σωματικής αναπηρίας. Και θα πρέπει να συνοικεί μαζί του και να τον βαρύνει.* ***Το δικαίωμα της μείωσης στην περίπτωση αυτή λαμβάνεται εφόσον τα αδέλφια είναι ορφανά ή ο γονέας συμπλήρωσε το 75 έτος της ηλικίας του.***

***Κατόπιν των ανωτέρω καλείται το Δημοτικό Συμβούλιο :***

Nα αποφασίσει την απαλλαγή ή να προσδιορίσει το ποσοστό μείωσης των Δημοτικών τελών Καθαριότητας – Ηλεκτροφωτισμού για το οικονομικό έτος 2021 στις ωφελούμενες ομάδες όπως καταγράφονται και οριοθετούνται στην ανωτέρω πρόσκληση .

Ο Πρόεδρος κάλεσε τα μέλη του Δημοτικού Συμβουλίου να τοποθετηθούν:

Η αντιδήμαρχος με αρμοδιότητες κοινωνικής μέριμνας κα Νταντούμη είπε ότι κάνοντας εφαρμογή ως Κοινωνική Πολιτική των προϋποθέσεων , όπως περιγράφονται στον παραπάνω νόμο , για τις ευπαθείς ομάδες του Δήμου μας (οικονομικά στοιχεία αλλά και κοινωνικά άποροι-μακροχρόνια άνεργοι , τρίτεκνοι -πολύτεκνοι-μονογονεϊκές οικογένεις και ΑΜΕΑ ) προβήκαμε σε ευρύτατη ανακοίνωση σε όλο τον Καλλικρατικό Δήμο (site του Δήμου - sms- Δημοτικές Ενότητες -Κοινότητες -Τοπικές Κοινότητες

Η πρόταση μας είναι :

Α) Πλήρης απαλλαγή των ΑΜΕΑ από τα Δημοτικά τέλη για το έτος 2020 (100%) και β) πλήρη απαλλαγή για όλες τις άλλες κατηγορίες ευπαθών ομάδων δηλαδή άποροι -μακροχρόνια άνεργοι -τρίτεκνοι -πολύτεκνοι - μονογονεϊκές οικογένειες

Ο κ.Κοτσικώνας είπε ότι το θέμα είναι ιδιαίτερα σοβαρό και ευαίσθητο για τις κοινωνικές ομάδες αυτές που αντιμετωπίζουν πραγματικά θέμα επιβίωσης γιατί το μεγαλύτερο μέρος του λαού αντιμετωπίζει οικονομικά προβλήματα , αλλά υπάρχει και μια μερίδα συνανθρώπων μας που αντιμετωπίζει προβλήματα επιβίωσης. Όλα αυτά είναι απόρροια των επιλογών των κυβερνήσεων της χώρας μας και της πολιτικής της Ευρωπαϊκής Ένωσης τα τελευταία έτη και δυστυχώς εξακολουθεί και η σημερινή κυβέρνηση να τηρεί την ίδια πολιτική γραμμή.

Με κυβερνητικές αποφάσεις καλούνται οι Δήμοι να υλοποιήσουν προγράμματα και δομές με ελάχιστα χρήματα και δυνατότητες . Αυτό που γίνεται στην πραγματικότητα είναι οι φτωχοί δημότες να καλύπτουν τις ανάγκες των πάμπτωχων δημοτών μας. Αυτό βέβαια σαν φαινόμενο επιδεινώθηκαν ραγδαία και εξαιτίας της πανδημίας του κορωνοϊου COVID-19 .

Δήλωσε ότι η παράταξή του διαφωνεί με τη συγκεκριμένη λογική αλλά παράλληλα τόνισε ότι πρέπει να στηριχθούν οι δικαιούχοι έστω και με τα προτεινόμενα από την δημοτική αρχή.

-Τέλος ο κ. Δήμαρχος είπε ότι το θέμα είναι οι ευπαθείς ομάδες να έχουν έστω και αυτές τις μειώσεις . Τόνισε ότι τα οικονομικά του Δήμου είναι δύσκολα και καταβάλλεται ιδιαίτερη προσπάθεια για τον ισοσκελισμό του προϋπολογισμού του 2021 καθώς υπάρχει υστέρηση εσόδων εξαιτίας της πανδημίας .Τόνισε ότι εφόσον τα οικονομικά του Δήμου βελτιωθούν τότε η δημοτική αρχή θα προτείνει την αύξηση των εισοδηματικών κριτηρίων προκειμένου να ενταχθούν περισσότεροι δημότες μας.

Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* το υπ αριθμ 22352/10-11-2020 έγγραφο της Δ/νσης Κοινωνικής Προστασίας Παιδείας και Δια Βίου Μάθησης του Δήμου
* τις διατάξεις του άρθρου 13 του Ν.4368/2016
* τις διατάξεις του άρθρου 5 του Ν.4320/2015(Α' 29)
* Την μεταξύ των μελών του συζήτηση σύμφωνα με τα πρακτικά.
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη

ΑΠΟΦΑΣΙΖΕΙ ΟΜΟΦΩΝΑ

Ι) Απαλλάσσει από τα Δημοτικά τέλη Καθαριότητας - Ηλεκτροφωτισμού για το οικονομικό έτος 2021 :

Α) τα άτομα που ανήκουν στην κατηγορία των ΑΜΕΑ , δηλαδή Άτομα με ποσοστό αναπηρίας μεγαλύτερο ή ίσο με 67% πιστοποιούμενο από ΚΕΠΑ και ετήσιο οικογενειακό εισόδημα όπως αντίστοιχα αναφέρονται στους παρακάτω Πίνακες 1 και 2 προσαυξανόμενο κατά 3000€ και οι οποίοι συγκεντρώνουν τα δικαιολογητικά που απαιτούνται και αναφέρονται στο εισηγητικό μέρος της παρούσης.

**Πίνακας 1 (Εισοδηματικά κριτήρια ανά περίπτωση)**

|  |
| --- |
| * Σε 2400 € ετησίως για ένα άτομο. |
| * Σε 3600€ για ένα ζευγάρι. |
| * Σε 4200 € για νοικοκυριά με δύο ενήλικες και ένα εξαρτώμενο ανήλικο τέκνο |
| * Σε 4800 € για νοικοκυριά με δυο ενήλικες και δυο εξαρτώμενα ανήλικα τέκνα |
| * Σε 4800€ για νοικοκυριά με δύο ενήλικες και ένα εξαρτώμενο ενήλικο τέκνο |
| * Σε 5400€ για νοικοκυριά με δύο ενήλικες και ένα ανήλικο και ένα εξαρτώμενο ενήλικο τέκνο |
| * Σε 6000 € για νοικοκυριά με δυο ενήλικες και δυο εξαρτώμενα ενήλικα τέκνα |
| * Σε 5400€ για νοικοκυριά με δυο ενήλικες και τρία ανήλικα τέκνα |
| * Σε 6000€ για νοικοκυριά με δυο ενήλικες και δύο ανήλικα και ένα εξαρτώμενο ενήλικο τέκνο |
| * Σε 3600 € για νοικοκυριά μονογονεϊκών οικογενειών με ένα εξαρτώμενο ανήλικο τέκνο |
| * Σε 4200 € για νοικοκυριά μονογονεϊκών οικογενειών με δυο εξαρτώμενα ανήλικα τέκνα |
| * Σε 3600 € για νοικοκυριά μονογονεϊκών οικογενειών με ένα εξαρτώμενο ενήλικο τέκνο |
| * Σε 6000 € για νοικοκυριά μονογονεϊκών οικογενειών με δυο εξαρτώμενα ενήλικα τέκνα |

**Πίνακας 2**

|  |
| --- |
| 1. **Oικογένειες με τρία παιδιά (ανήλικα - προστατευόμενα μέλη), όπως και αυτές που εξομοιώνονται με τους πολύτεκνους, σύμφωνα με το Ν.3454/2006(ΦΕΚ 75/α/7-4-2006), με ετήσιο δηλωθέν οικογενειακό εισόδημα έως 7500€ .** |
| 1. **Οικογένειες με τέσσερα παιδιά (ανήλικα - προστατευόμενα μέλη) με ετήσιο δηλωθέν οικογενειακό εισόδημα έως 9000 €. Το ποσό προσαυξάνεται αθροιστικά κατά 1200€ για κάθε επιπλέον τέκνο.** |

Απαραίτητη προϋπόθεση είναι τα άτομα με αναπηρία να μην νοσηλεύονται σε ιδρύματα και να διαμένουν στην οικία που η παροχή της αναφέρεται στην αίτηση.

Β) Τα άτομα από τις υπόλοιπες ευπαθείς ομάδες που ορίζονται στο άρθρο 13 του Ν.3468/2016 (άποροι -μακροχρόνια άνεργοι -τρίτεκνοι -πολύτεκνοι - μονογονεϊκές οικογένειες ), αφού πληρούν τις προϋποθέσεις που ορίζονται εισηγητικό μέρος της παρούσης καθώς και στο σχετικό άρθρο του Νόμου.

**ΙΙ)**  Η απόφαση του Δημοτικού Συμβουλίου να δημοσιευθεί κατά τις διατάξεις του άρθρου 79 του Ν.3463/2006

Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.

**Η απόφαση πήρε τον αριθμό 183**

**Ο Πρόεδρος του Δ.Σ.**

**Μητάς Αλέξανδρος**

|  |  |
| --- | --- |
| **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος |  |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα |  |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Πούλου Γιώτα |  |
| Γαλανός Κων/νος |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Καράλης Χρήστος |  |
| Κοτσικώνας Επαμεινώνδας |  |
| Μπράλιος Νικόλαος |  |
| Τσιφής Δημήτριος |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |